**Grozījumi likumā “Par nodokļiem un nodevām”**

Izdarīt likumā "Par nodokļiem un nodevām" (Latvijas Republikas Saeimas un Ministru Kabineta Ziņotājs, 1995, 7.nr.; 1996, 15.nr.; 1997, 24.nr.; 1998, 2., 18., 22., 24.nr.; 1999, 24.nr.; 2000, 11.nr.; 2001, 3., 8., 12.nr.; 2002, 2., 22.nr.; 2003, 2., 6., 8., 15., 22.nr.; 2004, 9.nr.; 2005, 2., 11.nr.; 2006, 1., 9., 13., 20., 24.nr.; 2007, 3., 7., 12.nr.; 2008, 1., 6., 13.nr.; 2009, 2., 11., 13., 15.nr.; Latvijas Vēstnesis, 2009, 200., 205.nr.; 2010, 91., 101., 131., 151., 157., 178., 183., 206.nr.; 2011, 68., 80., 85., 169.nr.; 2012, 24., 50., 56., 109.nr.) šādus grozījumus:

1. Izteikt 1.panta **1. un** 2.punktu šādā redakcijā:

„**1) nodoklis** - **ar nodokļu likumu noteikts obligāts periodisks vai vienreizējs maksājums valsts budžeta vai pašvaldību budžetu (pamatbudžeta vai speciālā budžeta) ieņēmumu nodrošināšanai un valsts funkciju un pašvaldību funkciju finansēšanai. Nodokļu samaksa neparedz atlīdzinājumu tiešā veidā. Minētais termins piemērojams arī valsts sociālās apdrošināšanas obligātajām iemaksām, kā arī muitas nodoklim un citiem līdzvērtīgiem maksājumiem, kuri noteikti tieši piemērojamos Eiropas Savienības normatīvajos aktos par muitas lietām;**

2) **valsts nodeva** – obligāts maksājums valsts budžetā vai šajā likumā noteiktajos gadījumos pašvaldības budžetā par valsts vai pašvaldības institūcijas veicamo darbību, kas izriet no šīs institūcijas funkcijām. Valsts nodevas mērķis ir personu darbību regulēšana (kontrolēšana, veicināšana, ierobežošana). Valsts nodevas, kam piemīt regulējošs raksturs, apmērs nav tiešā veidā saistīts ar institūciju veikto darbību izmaksu segšanu.”

1. 10.pantā:

aizstāt otrās daļas pirmajā teikumā vārdus „un atvieglojumi” ar vārdiem „atvieglojumi, atbrīvojumi, kā arī valsts nodevas atmaksas kārtība gadījumos, kad pieņemts nelabvēlīgsgala lēmums”;

 papildināt trešo daļu pēc vārda „likmes” ar vārdu „atbrīvojumi”.

1. Papildināt 15.panta pirmo daļu ar 13.punktu šādā redakcijā:

„13) iesniegt nodokļu administrācijai citas Eiropas Savienības dalībvalsts pieprasījuma iesniedzējas iestādes pieprasīto informāciju, ja iesniedzējai dalībvalstij šī informācija ir paredzami svarīga nodokļu administrēšanas vajadzībām. Šo informāciju pēc nodokļu administrācijas pieprasījuma sniedz neatkarīgi no tā, vai tā ir nepieciešama Latvijas Republikas nodokļu administrēšanas vajadzībām.”

1. 18.1 pantā:

 papildināt pirmās daļas 1.punktu ar otro teikumu šādā redakcijā:

„Nodokļu administrācija nodrošina arī tādas informācijas, kas nav tās rīcībā, iegūšanu un sniegšanu citas Eiropas Savienības dalībvalsts nodokļu administrācijai, ja šī informācija ir nepieciešama, lai izpildītu pieprasījumu sniegt informāciju, kas ir paredzami svarīga nodokļu administrēšanas vajadzībām pieprasījuma iesniedzējā dalībvalstī.”

**papildināt pantu ar 3.1 3.2 un 3.3 daļu šādā redakcijā:**

**„(31) Valsts ieņēmumu dienests, saņemot paredzami svarīgas informācijas pieprasījumu no Eiropas Savienības dalībvalsts kompetentās iestādes vai to valstu kompetentās iestādes, ar kurām Latvija ir noslēgusi starptautiskos līgumus, izvērtē, vai tajā ir norādīta šāda informācija:**

1. **personas identitāte, attiecībā uz kuru tiek veikta pārbaude;**
2. **periods, par kuru informācija tiek pieprasīta;**
3. **pieprasītās informācijas būtība un forma, kurā kompetentā iestāde vēlas to saņemt;**
4. **nodokļu uzlikšanas mērķis, kuram informācija ir nepieciešama;**
5. **iemesls, kāpēc pieprasītā informācija varētu būt paredzami svarīga pieprasījuma iesniedzējai dalībvalstij nodokļu administrēšanai un prasību izpildei attiecībā uz personu, kas ir identificēta šīs daļas 1.punktā;**
6. **iemesls, kāpēc pieprasītā informācija varētu atrasties vai tikt turēta pieprasījuma saņēmējā dalībvalstī, vai būt personas, uz kuru attiecas pieprasījuma saņēmējas dalībvalsts jurisdikcija, rīcībā vai kontrolē, vai iegūstama no šādas personas;**
7. **jebkuras personas vārds un adrese, ciktāl tie zināmi, kuras rīcībā, kontrolē varētu būt vai kura varētu iegūt pieprasīto informāciju;**
8. **paziņojums, ka pieprasījums atbilst pieprasījuma iesniedzējas dalībvalsts normatīvajiem aktiem un administratīvajai praksei, ka pieprasījuma iesniedzējas dalībvalsts kompetentā iestāde varētu iegūt informāciju saskaņā ar tās normatīvajiem aktiem vai ierasto administratīvo praksi, ja pieprasītā informācija būtu pieprasījuma iesniedzējas dalībvalsts jurisdikcijā;**
9. **paziņojums, ka pieprasījuma iesniedzēja dalībvalsts ir izmantojusi visus tās teritorijā pieejamos līdzekļus, lai iegūtu informāciju, izņemot, ja tas varētu radīt nesamērīgu apgrūtinājumu.**

**(32) Ja saņemtajā informācijas pieprasījumā nav iekļauta šā panta 3.1 daļā norādītā informācija, Valsts ieņēmumu dienests atsaka informācijas sniegšanu un informē pieprasījuma iesniedzējas dalībvalsts kompetento iestādi par informācijas pieprasījuma atteikuma iemesliem.**

**(33) Šā panta 3.1 daļā norādītās prasības piemēro arī attiecībā uz gadījumiem, kad Valsts ieņēmumu dienests pieprasa paredzami svarīgu informāciju** **Latvijas Republikas nodokļu administrēšanas vajadzībām no kredītiestādēm.”**

1. Izslēgt 19.pantu.
2. Informatīvajā atsaucē uz Eiropas Savienības direktīvām:

izslēgt 5., 6., 7., 8. un 9.punktu;

papildināt informatīvo atsauci ar 14.punktu šādā redakcijā:

„14) Padomes 2011.gada 15.februāra direktīvas 2011/16/ES par administratīvu sadarbību nodokļu jomā un ar ko atceļ Direktīvu 77/799/EEK.”

Likums stājas spēkā 2013.gada 1.janvārī.”

Ministru prezidents                   V. Dombrovskis

Finanšu ministra vietā –

zemkopības ministre                       L.Straujuma

11.10.2012 10:35

701

Ingūna Runča, 67083919

Inguna.Runca@fm.gov.lv